# **K ú p n a z m l u v a**

**o kúpe nehnuteľnosti, uzavretá v Kalonde, okr. Lučenec, podľa ustanovenia § 588 a nasl. Občianskeho zákonníka, medzi účastníkmi :**

**I. Obec KALONDA, so sídlom Mierova 67, 985 31 Kalonda, IČO: 00649121,**

**zastúpená štatutárnym zástupcom – Réka Papp, starostka obce,**

**na strane jednej ako p r e d á v a j ú c i**

**a**

**II. SS-GROUPE, s.r.o. so sídlom Pleš 88, 985 31 Rapovce, IČO : 36660361, Slovenská republika, zapísaná v OR Okresného súdu Banská Bystrica, v odd. Sro, vložka č. 11933/S, DIČ: 2022222169, IČ DPH SK 2022222169, zastúpená Ing. Erik Šándor, konateľ s.r.o.,**

**na strane druhej ako k u p u j ú c i .**

Účastníci po vzájomnej dohode a dohodnutých podmienkach uzavreli medzi sebou túto

**k ú p n u z m l u v u :**

Čl. I.

### Predmet zmluvy

1/ Predávajúci – Obec Kalonda je výlučným vlastníkom nehnuteľnosti – pozemku, nachádzajúceho sa v obci a k.ú. Kalonda, zapísaného na LV č. 243 :

Pozemok – parcela registra „E“ :

* **parcela E KN 575 – o výmere 45 626 m2,trvalý trávnatý porast.**

2/ Predávajúca obec – uvedenú nehnuteľnosť – pozemok - uvedený v čl. I/1, odpredáva v celosti kupujúcej spoločnosti, za kúpnu cenu uvedenú v čl. II/ tejto zmluvy a kupujúci odkupuje uvedený pozemok do svojho výlučného vlastníctva.

Čl. II.

Kúpna cena

1/ Kúpna cena za predávanú nehnuteľnosť – pozemok, ktorý je predmetom tejto zmluvy bola účastníkmi zmluvy dohodnutá vo výške **20000,00 Eur /**slovom **Dvadsaťtisíc Eur/**.

2/ Kúpna cena za predávanú nehnuteľnosť, bola dohodnutá v súlade s uznesením Obecného zastupiteľstva v Kalonde č. 5/2021 zo dňa 27.09.2021, ktorým uznesením bol v súlade s ustanovením § 9a ods. 1 písm. a/ zákona č. 138/1991 Zb. o majetku obcí v znení neskorších predpisov, schválený predaj vlastníctva obce – pozemku zapísaného na LV č. 243 – parc. E-KN č. 575 o výmere 45626 m2- trvalý trávnatý porast. Predaj uvedeného pozemku bol schválený v súlade s výsledkom verejnej obchodnej súťaže vyhlásenej obcou Kalonda uznesením č. 4/2021 zo dňa 25.08.2021 a kúpna cena uvedená v čl. II/1 je v súlade s kritériami obchodnej verejnej súťaže.

3/ Kupujúci sa zaväzujú dohodnutú kúpnu cenu v sume 20000,00.- Eur zaplatiť

- 2 -

predávajúcej obci vopred pred podpisom zmluvy, bankovým prevodom na účet predávajúceho vedený v banke : PRIMA banka Slovensko, a.s., číslo účtu IBAN : SK9256000000006049343001.

Nezaplatenie kúpnej ceny pri podpise zmluvy, je pre predávajúceho dôvodom na odstúpenie od kúpnej zmluvy.

Čl. III.

Prevod vlastníctva

1/ Prevod vlastníckeho práva k predávanej nehnuteľnosti – pozemku, ktorý je predmetom tejto zmluvy, z predávajúceho na kupujúceho, nastáva dňom zápisu vkladu vlastníctva v prospech kupujúceho, do katastra nehnuteľností vedenom na Okresnom úrade Lučenec, katastrálnom odbore.

2/ K odovzdaniu nehnuteľnosti – pozemku, ktorý je predmetom tejto kúpnej zmluvy, zo strany predávajúceho kupujúcim, dôjde ihneď po podpise kúpnej zmluvy a zaplatení kúpnej ceny.

Čl. IV.

Iné dojednania

1/ Účastníci zmluvy berú na vedomie, že po zápise vkladu vlastníckeho práva do katastra nehnuteľností vznikne v prospech kupujúceho výlučné vlastníctvo k pozemku, ktorý je predmetom tejto kúpnej zmluvy.

2/ Predávajúci prehlasuje, že predávaná nehnuteľnosť – pozemok nie je zaťažený žiadnymi ťarchami, bremenami resp. inými právnymi vadami ktoré by bránili kupujúcemu v užívaní nehnuteľnosti a na ktoré by mal kupujúceho upozorniť.

3/ Kupujúci prehlasuje, že je mu stav kupovanej nehnuteľnosti známy z vykonanej ohliadky, pričom nezistil žiadne právne vady a nedostatky, ktoré by mu bránili nehnuteľnosť užívať a nehnuteľnosť-pozemok kupuje v stave ako stojí a leží.

4/ Účastníci zmluvy sa dohodli, že po podpise tejto kúpnej zmluvy, do vykonania zápisu do katastra nehnuteľností, sú touto zmluvou viazaní a s predmetom kúpy nemôžu nakladať. Zmluva nadobúda platnosť podpisom účastníkov zmluvy. Vlastnícke právo na kupujúceho prechádza vkladom do katastra nehnuteľností. V prípade zamietnutia rozhodnutia o návrhu na zápis vkladu do KN sa zmluva od počiatku zruší.

5/ Účastníci sa dohodli, že návrh na vklad vlastníckeho práva do katastra nehnuteľností podajú účastníci spoločne a kupujúci zaplatí správny poplatok za zápis vkladu do KN.

6/ Účastníci zmluvy sa dohodli, že vzťahy vyplývajúce z kúpy a predaja predmetu tejto zmluvy, ktoré nie sú zmluvou upravené, sa budú riadiť príslušnými ustanoveniami Občianskeho zákonníka.

Čl. V.

Záverečné ustanovenia

1/ Účastníci zmluvy berú na vedomie, že po zápise vkladu vlastníckeho práva do katastra nehnuteľností na Okresnom úrade Lučenec, katastrálnom odbore, bude v prospech kupujúceho, založený nový list vlastníctva s nasledovným obsahom :

- 3 -

- v časti A LV : podľa čl. I,

- v časti B LV : SS-GROUPE, s.r.o. so sídlom Pleš 88, 985 31 Rapovce, IČO : 36660361,

podiel: 1/1

číslo zápisu tejto zmluvy

- v časti C LV : bez zápisu.

2/ Táto kúpna zmluva je vyhotovená v 4 vyhotoveniach, po jednom pre každého účastníka a 2 vyhotovenia pre vykonanie zápisu vkladu vlastníctva do KN.

3/ Kupujúci vyhlasuje, že ku dňu uzavretia tejto zmluvy, jepartnerom verejného sektora podľa § 2 zákona č. 315/2016 Z.z. o partneroch verejného sektora a o zmene a doplnení niektorých zákonov, v znení neskorších predpisov a z uvedeného dôvodu je zapísaný v registri partnerov verejného sektora.

4/ Účastníci sa dohodli, že táto kúpna zmluva nadobudne účinnosť nasledujúci deň po jej zverejnení na úradnej tabuli obce a webovom sídle predávajúceho.

Účastníci po prečítaní zmluvy výslovne prehlásili, že táto zmluva obsahuje ich slobodne a vážne prejavenú vôľu a na znak súhlasu s jej obsahom ju podpísali.

V Kalonde, dňa .............

Za predávajúceho : Za kupujúceho :

................................. ..................................

Réka Papp Erik Šándor

starostka obce konateľ s.r.o.

**Okresný úrad Lučenec**

**Katastrálny odbor**

**ul. M. Rázusa č. 32**

# **984 01 L u č e n e c**

**N á v r h**

**na začatie katastrálneho konania**

- vklad vlastníckeho práva do katastra

nehnuteľností, na základe kúpnej zmluvy

Navrhovatelia:

**Predávajúci :**

**Obec KALONDA, so sídlom Mierova 67, 985 31 Kalonda, IČO: 00649121,**

**zastúpená štatutárnym zástupcom – Réka Papp, starostka obce,**

**Kupujúci :**

**SS-GROUPE, s.r.o. so sídlom Pleš 88, 985 31 Rapovce, IČO : 36660361, Slovenská republika, zapísaná v OR Okresného súdu Banská Bystrica, v odd. Sro, vložka č. 11933/S, DIČ: 2022222169, IČ DPH SK 2022222169, zastúpená Ing. Erik Šándor, konateľ s.r.o.**

1/ Účastníci kúpnej zmluvy **– predávajúci : Obec Kalonda zastúpená Réka Papp – starostkou obce a kupujúci : SS-GROUPE, s.r.o. so sídlom Pleš 88, 985 31 Rapovce, IČO : 36660361, Slovenská republika, zastúpená Erikom Šándorom, konateľom,** týmto navrhujú Okresnému úradu Lučenec, katastrálnemu odboru, aby rozhodol o vklade vlastníckeho práva k nehnuteľnostiam do katastra na základe kúpnej zmluvy.

2/ Jedná sa o nehnuteľnosť – pozemok, nachádzajúci sa v obci a k.ú. Kalonda, zapísaný na LV č. 243 vo vlastníctve predávajúcej obce :

pozemok – parcela registra „E“ :

* **parcela E KN 575 – o výmere 45 626 m2, trvalý trávnatý porast.**

3/ Kúpna cena za predávanú nehnuteľnosť – pozemok, ktorý je predmetom tejto zmluvy bola účastníkmi zmluvy dohodnutá vo výške **20000,00 Eur /**slovom **Dvadsaťtisíc Eur/**.

Kúpna cena za predávanú nehnuteľnosť, bola dohodnutá v súlade s uznesením Obecného zastupiteľstva v Kalonde č. 5/2021 zo dňa 27.09.2021, ktorým uznesením bol v súlade s ustanovením § 9a ods. 1 písm. a/ zákona č. 138/1991 Zb. o majetku obcí v znení neskorších predpisov, schválený predaj vlastníctva obce – pozemku zapísaného na LV č. 243 – parc. E-

- 2 -

KN č. 575 o výmere 45626 m2- trvalý trávnatý porast. Predaj uvedeného pozemku bol schválený

v súlade s výsledkom verejnej obchodnej súťaže vyhlásenej obcou Kalonda uznesením č. 4/2021 zo dňa 25.08.2021 a kúpna cena uvedená v čl. II/1 je v súlade s kritériami obchodnej verejnej súťaže.

4/ Navrhovatelia prehlasujú, že ako účastníci kúpnej zmluvy sú oprávnení s predmetom zmluvy nakladať, zmluvné prejavy sú dostatočne zrozumiteľné a určité, zmluvná voľnosť nie je obmedzená a právny úkon je vykonaný v predpísanej forme a bol schválený obecným zastupiteľstvom.

5/ Kupujúci vyhlasuje, že ku dňu uzavretia tejto zmluvy, **je** partnerom verejného sektora podľa § 2 zákona č. 315/2016 Z.z. o partneroch verejného sektora a o zmene a doplnení niektorých zákonov, v znení neskorších predpisov a z uvedeného dôvodu zapísaný v registri partnerov verejného sektora.

6/ Účastníci sa dohodli, že účinnosť kúpnej zmluvy nastane nasledujúci deň po jej zverejnení na úradnej tabuli obce a webovom sídle predávajúceho, v súlade s ustanovením § 47a ods. 1 Občianskeho zákonníka č. 40/1964 Zb. v znení  neskorších predpisov a v znení zákona č. 546/2010 Z.z.

7/ Predávajúci – Obec Kalonda ako povinná osoba vyhlasuje, že Kúpna zmluva, ktorá je predmetom návrhu na vklad vlastníckeho práva do katastra, bola zverejnená na úradnej tabuli obce Kalonda a webovej stránke obce dňa 11.10.2021 v súlade s ustanovením § 5a zákona č. 211/2000 Zb. o slobodnom prístupe k informáciám v znení neskorších predpisov.

Účinnosť kúpnej zmluvy nastala dňom 12.10.2021.

Navrhovatelia navrhujú, aby Okresný úrad Lučenec, katastrálny odbor, vydal rozhodnutie, ktorým vklad povoľuje.

V Kalonde, dňa .............

Za predávajúceho : Za kupujúceho :

................................. ..................................

Réka Papp Erik Šándor

starostka obce konateľ s.r.o.

Prílohy :

1/ Kúpna zmluva 2x,

2/ Správny poplatok – 66 Eur,

3/ Výpis z Uznesení OZ v Kalonde č. 4/2021 zo dňa 25.08.2021a č. 5/2021 zo dňa

27.09.2021,

4/ Potvrdenie o zverejnení,